《送何不偕之潮州兼怀家巩宁》
清代·陈恭尹

醉敲如意短歌笺，鹢首东行岁渐寒。霜下参差闻坠叶，月中深浅见澄滩。

龙川地古那逢令，鳄渚鱼多不避官。犹有故人闲射猎，秋田骑马好追欢。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。